tomron87/hebrew-wikipedia-sentences-corpus huggingface dataset:
AHR מכוון לקוראים המתעניינים בכל התקופות וההיבטים של ההיסטוריה, ולא (כפי שניתן היה להניח) רק או אפילו בעיקר למומחים המתעניינים בהיסטוריה האמריקאית.
כתב העת רואה אור בפברואר, אפריל, יוני, אוקטובר ודצמבר כפרסום אקדמי דמוי ספר ובו מאמרי מחקר וביקורות ספרים, ועוד (כל גיליון חובק כ-400 עמודים).
בכל שנה מתפרסמים בו כ-25 מאמרים ומסות סקירה ו-1,000 ביקורות ספרים.
נוסד ב-1895 ומעיד על עצמו כ"כתב עת הקובע את הרף למקצוע ההיסטוריה בארצות הברית", ולו כ-18,000 מנויים, בעיקר ספריות של אוניברסיטאות וקולג'ים ופרופסורים להיסטוריה.
משרדי המערכת של AHR ממוקמים באוניברסיטת אינדיאנה בבלומינגטון, שם מפיק סגל קטן את הפרסום תחת פיקוחם של תריסר חברי מערכת.
החל מגיליון אוקטובר 2007 (Volume 112, Number 4), כתב העת רואה אור בהוצאת אוניברסיטת שיקגו.
American Journal of Mathematics הוא כתב עת מדעי דו-חודשי למתמטיקה המודפס בהוצאה לאור של אוניברסיטת ג'ונס הופקינס.
כתב העת נוסד בשנת 1878 על ידי ג'יימס ג'וזף סילבסטר.
במהלך השנים פורסמו בכתב העת מאמרים פורצי-דרך בתחום המתמטיקה.
כתב העת אינו מתמחה בתחום מסוים של המתמטיקה, אלא מפרסם מאמרים בקשת רחבה המכסה את כל תחומי המחקר המרכזיים של המתמטיקה המודרנית.
כתב העת American Journal of Mathematics הוא העיתון הוותיק ביותר בתחום המחקר המתמטי שעדיין יוצא לאור בארצות הברית באופן רציף מאז היווסדו.
שני עיתונים אחרים קדמו לו: The Mathematical Corresponent נוסד ב-1804 אך הפסיק להתפרסם לאחר מספר שנים, וכתב העת Annals of Mathematics נוסד בשנת 1874 (בשם The Analyst; השם הוחלף בשנת 1884) ועדיין יוצא לאור, אך חלו מספר הפסקות בהוצאתו לאור מאז שנוסד.
יושבת הראש של כתב העת בשנים האחרונות היא קרן ווגטמן.
American Economic Review (בקיצור: AER) הוא כתב עת מדעי לכלכלה שעובר ביקורת עמיתים ומפורסם מדי רבעון בידי האגודה האמריקאית לכלכלה (American Economic Association).
יצא לאור לראשונה ב-1911 ונחשב אחד מכתבי העת היוקרתיים ביותר בתחום.
העורכת הנוכחית היא זוכת פרס נובל לכלכלה אסתר דופלו.
כל שנה מפרסם כתב העת בגיליון מאי שלו, הקרוי Papers and Proceedings, את הדיונים וההרצאות שהוצגו בוועידה השנתית של האגודה האמריקאית לכלכלה.
המאמרים הידועים הבאים פורסמו לראשונה בכתב העת:
כתב העת נגיש בצורה מקוונת דרך JSTOR.
"American Pie" הוא שיר של זמר הפולק רוק האמריקאי דון מקליין.
השיר הוא ביוגרפי בחלקו, ובחלקו בלדה שעוסקת במעבר של ארצות הברית משנות החמישים, שמקליין ראה אותן כאידיאליות, לשנות השישים.
היום בו חלה נקודת המפנה על פי השיר הוא "היום שבו מתה המוזיקה": 3 בפברואר 1959, היום בו נהרגו בהתרסקות מטוס זמרי הרוק אנד רול האמריקאים באדי הולי, ריצ'י ואלנס וג.פ.
השיר נכלל באלבום האולפן השני של מקליין, American Pie.
השיר, שאורכו שמונה דקות ו-33 שניות, יצא כסינגל הבכורה של מקליין באוקטובר 1971, וחולק, מפאת אורכו, לשני חלקים כשכל חלק מופיע על צד אחר של התקליט.
הוא זכה להצלחה רבה ברחבי העולם, ובארצות הברית שהה במשך ארבעה שבועות במקום הראשון במצעד הבילבורד הוט 100. ב-1991 יצא כסינגל פעם נוספת, והגיע למקום השני במצעד הסינגלים הבריטי.
ל-"American Pie" יצאו מספר גרסאות כיסוי, המוכרת שבהן היא גרסה שהקליטה מדונה לסרט "הדבר הטוב הבא" (2000).
הביצוע של מדונה, שיצא כסינגל ב-3 במרץ 2000, הגיע למקום הראשון במצעדי השירים במדינות רבות ברחבי העולם, כולל מצעד הסינגלים הבריטי.
גם בארצות הברית זכה להצלחה, כאשר דורג ב-30 העליונים בהוט 100.
את אלבומו הראשון, Tapestry, הקליט דון מקליין בחברת התקליטים הקטנה מדיארט רקורדס בשנת 1970, אך האלבום לא זכה להתעניינות מרובה באותה תקופה.
בהמשך, רכשה חברת התקליטים המצליחה יונייטד ארטיסט רקורדס את מדיארט רקורדס, ובזכות כך אלבומו השני של מקליין, American Pie, זכה לחשיפה משמעותית יותר בעת הוצאתו.
מקליין הקליט את "American Pie" ב-26 במאי 1971, וחודש לאחר מכן הושמע השיר לראשונה בתחנות הרדיו בארצות הברית.
השיר נכנס לעשירייה הפותחת של מצעד הבילבורד הוט 100 באמצע דצמבר, ובאמצע ינואר הגיע למקום הראשון.
הסינגל שהה במצעד במשך 19 שבועות, ארבעה מתוכם בראשו.
לאחר ההצלחה בארצות הברית הופץ הסינגל במדינות נוספות ברחבי העולם, והגיע למקום הראשון גם במצעדי הפזמונים באוסטרליה, ניו זילנד וקנדה, ולמקום השני במצעד הסינגלים הבריטי.
השיר נכלל באלבומו השני של מקליין American Pie, שיצא באוקטובר 1971. האלבום שהה בראש מצעד הבילבורד 200 במשך מספר חודשים.
בגרסתו המקורית הוקדש האלבום לזמר הרוק אנד רול באדי הולי.
ארגוןרשימהמיקוםמקורבילבורד"500 שירי הפופ הגדולים בכל הזמנים"131
השיר פותח בנימה אופטימית: "לפני הרבה הרבה זמן, המוזיקה גרמה לי לחייך...
אך בחלקו השני של הבית הראשון מתאר מקליין את שעבר עליו כששמע על התרסקות המטוס בה נהרגו שלושת זמרי הרוק אנד רול באדי הולי (Buddy Holly); ג.פ.
"ביג בופר" ריצ'רדסון (Big Bopper) וריצ'י ואלנס (Ritchie Valens), והבית הראשון, כמו יתר הבתים, מסתיים במילים "היום שבו מתה המוזיקה" .
בפזמון נפרד מקליין מ"מיס אמריקן פאי", כך הוא מכנה את ארצות הברית הישנה, וכשהוא מתאר את ניסיונו לשוב אל אמריקה שהוא הכיר, הוא מגלה שהיא כבר לא קיימת – "נהגתי עם השברולט אל הסכר, אך הסכר היה יבש".
פירוש חלופי הוא שמקליין נסע לבר בשם "The Levee" אך הגיע הגיע לאחר שעת הגשת המשקאות ולכן הוא "יבש".
בר בשם זה אכן קיים בעיר הולדתו של מקליין
בבתים הבאים מתוארים השינויים שעברו על ארצות הברית, במקביל לתיאור התבגרותו שלו, כשהמשותף לשניהם הוא אובדן התמימות והפשטות.
מלבד הקדשת האלבום לבאדי הולי, אמריקן פאי מתייחס ליום מותו של הולי כאל היום בו הסתיימו ימי התום של "אמריקן פאי".
גם פזמון השיר כולל התייחסות להולי, בתיאורו נערים השותים ויסקי שיפון ושרים את השורה "This'll be the day that I die" הדומה לשורה בפזמון שירו של הולי "That'll Be the Day".
עם יציאת השיר עוררו מילותיו סקרנות רבה והועלו השערות באשר לכוונת המחבר.
הכוונה בחלק ממילות השיר נשארה עלומה עד היום.
מקליין, מצדו, סירב להסביר את כוונתו בכתיבת השיר, ועל השאלה "מה המשמעות של אמריקן פאי?" השיב בהומור: "המשמעות היא שלא אצטרך לעבוד יותר".
ב-1993 השיב לשאלה ביתר רצינות: "ניתן למצוא פרשנויות רבות למילותיי, אך אף אחת מהן לא באה ממני...
מצטער להשאיר אתכם לבד כך, אבל מזמן הבנתי שעל הפזמונאים לומר את דברם ולהמשיך הלאה, לשמור על שתיקה מכובדת".
עם זאת מקליין אכן אישר, כמתואר בתחילת השיר, כי נודע לו לראשונה על מותו של באדי הולי כשקיפל עיתונים לחלוקה ביום ה-3 בפברואר 1959.
במהלך השנים הוקלטו ל-"American Pie" גרסאות כיסוי רבות.
כבר ב-1971 ביצע פרנסיסקו קולמנרו את השיר בספרדית, וב-1972 ביצעו משתתפי סדרת הטלוויזיה האמריקאית "חבורת בריידי" גרסת כיסוי לשיר המקורי (באנגלית).
ב-1984 הופקה ל-"American Pie" גרסה ספרדית נוספת של הזמר הניקרגואני ארננדו סוניגה.
להקת הסקא פאנק "מלכוד 22" יצרה גרסת סקא לשיר, אותה הוציאו במספר גרסאות, וביצוע השיר הפך לחלק קבוע בהופעותיה.
ב-3 במרץ 2000 יצא הסרט "הדבר הטוב הבא" (2000), בכיכובה של מדונה, ובפסקול שלו, The Next Best Thing, הופיעו שני שירים שלה, "Time Stood Still" וגרסת כיסוי ל-"American Pie".
ביום יציאת הסרט לאקרנים, כחלק מקידומו, גרסת הכיסוי לשיר יצאה כסינגל ברחבי העולם במטרה לעזור בקידום המסחרי שלו, הן של הפסקול והן של הסרט עצמו.
בגרסה זו של "American Pie" לא שרה מדונה את השיר במלואו, ומלבד הפזמון שרה מדונה רק את תחילתו של הבית הראשון, את הבית השני ואת הבית השישי.
גרסת הכיסוי של מדונה דורגה במקום הראשון במצעד הסינגלים הבריטי.
השיר הצליח ברחבי העולם והגיע למקום הראשון במצעדי פזמונים במדינות רבות בהן הממלכה המאוחדת, קנדה, גרמניה, איטליה ואוסטרליה.
על אף ההצלחה הבין-לאומית לה זכה השיר ברוב המדינות ברחבי העולם, מיקום השיא של השיר במצעד הבילבורד הוט 100 היה 29 בלבד.
מעבר לכך, דורג השיר במקום הראשון ב-17 מצעדים שונים בסך הכול.
מקליין החמיא לביצועה של מדונה והתייחס אליו במילים: "אני מרגיש שהיא בחרה בבתים אוטוביוגרפיים המשקפים את הקריירה וההיסטוריה האישית שלה [...] קיבלתי מתנות רבות מהאל, אך זו הפעם הראשונה שאני מקבל מתנה מאֵלָה".
מקוםתאריםמכירותאוסטריה (IFPI Austria)זהב25,000אוסטרליה (ARIA)זהב35,000איטליה (FIMI)70,000בלגיה (BEA)זהב25,000הממלכה המאוחדת (BPI)זהב385,000צרפת (SNEP)זהב250,000*שוודיה (GLF)פלטינה30,000שווייץ (IFPI Switzerland)פלטינה50,000* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
American Oxygen (בעברית: חמצן אמריקאי) הוא שיר של הזמרת הברבדית ריהאנה שיצא ב-14 באפריל 2015. הוא נכתב על ידי אלכסנדר גרנט, קנדיס פיליי, סם האריס וריהאנה עצמה, והופק על ידי קניה וסט.
השיר נכתב במהלך שנה, ולקח השראה מהשיר ".Born in the U.S.A" מ-1984 של הזמר ברוס ספרינגסטין.
מילות השיר מייצגות תוכן פטריוטי על אמריקה חדשה ועל רדיפה אחר החלום האמריקאי.
מבקרי מוזיקה שיבחו את הבגרות של התוכן הלירי.
הווידאו קליפ של השיר יצא ב-6 באפריל באתר טיידל.
הוא מתאר רגעים רבים מההיסטוריה של ארצות הברית בעוד שריהאנה שרה מול דגל גדול של ארצות הברית.
מבקרים ציינו את התחושה הפטריוטית של הקליפ, והשוו אותו לקליפ של הסינגל "We Didn't Start the Fire" מ-1989 של הזמר בילי ג'ואל.
השיר הופיע לראשונה בפרסומות שקידמו את טורניר אגף הכדורסל של הגברים המאורגן על ידי התאחדות ספורט הקולג'ים הלאומי.
מאוחר יותר, הפך השיר לזמין לסטרימינג ב-5 באפריל 2015, דרך טיידל, שירות להזרמת מדיה בבעלות משותפת של ריהאנה יחד עם אמני מוזיקה נוספים כולל ג'יי זי, ביונסה ומדונה.
ב-14 באפריל, הפך השיר לזמין להורדה דיגיטלית ברחבי העולם באמצעות חנות ה-iTunes.
בקנדה וארצות הברית הוא יצא יומיים אחרי ב-16 באפריל.
"American Oxygen" לא שחזר את ההצלחה של הסינגלים הקודמים של ריהאנה.
השיר דורג לראשונה במקום 91 במצעד הפזמונים הרשמי של ארצות הברית, בילבורד הוט 100 ב-2 במאי 2015. הוא מכר 20,000 עותקים לשבוע והוזרם במדיה 2.1 מילון פעמים.
בשבוע השני, עלה השיר למקום 78 במצעד ונשאר שם במשך שני שבועות.
מקוםתאריםמכירות דנמרק (IFPI Danmark) זהב 30,000 פולין (ZPAV) זהב 10,000 שוודיה (GLF) פלטינה 40,000
American Political Science Review הוא כתב עת אקדמי שפיט הרואה אור פעם ברבעון ומכסה את כל תחומי מדע המדינה.
זהו כתב העת הרשמי של החברה האמריקאית למדע המדינה (American Political Science Association) הרואה אור בהוצאת אוניברסיטת קיימברידג'.
כתב העת הוקם בשנת 1906. עורכו הנוכחי הוא תומאס קניג מאוניברסיטת מנהיים.
American Life (בעברית: חיים אמריקאים) הוא סינגל של הזמרת מדונה מתוך אלבומה, American Life.
השיר יצא לאור כסינגל הראשון מהאלבום ב-8 באפריל 2003, על ידי חברות התקליטים האחים וורנר ומאבריק רקורדס.
הביקורות שהופנו כלפי השיר היו שליליות ברובן ובגללן הצלחת השיר בארצות הברית הייתה מזערית, כאשר הצליח להגיע בשיאו אל המקום ה-37 במצעד הבילבורד הוט 100.
השיר נכתב, הולחן והופק על ידי מדונה ומירווה אחמדזאי.
מבחינה לירית, השיר מדבר על התפיסה הפוליטית והדתית של מדונה.
היא מעבירה ביקורת על הרדידות של החיים המודרניים ועל החלום האמריקאי במהלך נשיאותו של ג'ורג' בוש.
כלפי השיר הופנו ביקורות שליליות ממבקרי המוזיקה, אשר ביקרו את הראפ של מדונה בשיר ואף מגזין בלנדר דירג את השיר במקום ה-9 ברשימת השירים הגרועים ביותר אי פעם.
השיר זכה להצלחה רבה בעולם כאשר הגיע למקום הראשון בקנדה, בדנמרק, באיטליה ובשווייץ, למקום השני בהממלכה המאוחדת, ולעשירייה הראשונה באוסטרליה, שם השיר הגיע למעמד זהב.
בארצות הברית השיר זכה להצלחה פחותה כאשר הגיע למקום ה-37 בלבד במצעד הבילבורד הוט 100.
לשיר יצאו שני וידאו קליפים בבימויו של הבמאי השוודי יונס אוקרלונד.
בקליפ הראשון מדונה מנחה תצוגת אופנה צבאית אשר בסופה מושלך רימון יד על ג'ורג' בוש.
לפני יציאתו, הקליפ עורר מחלוקת בנוגע להשלכותיו הפוליטיות, הגזעיות והדתיות והוביל את מדונה לפרסם הודעה המסבירה את תפיסתה.
לאחר הפלישה לעיראק ביטלה מדונה את הוצאתו של הקליפ המקורי, בגלל האקלים הפוליטי של המדינה באותה התקופה והוציאה גרסה חלופית, שמציגה אותה על רקע דגלים מרחבי העולם כולל דגל ישראל.
השיר בוצע במהלך סיבוב ההופעות "Re-Invention World Tour", ובמיני סיבוב ההופעות "Madonna: Tears of a Clown".
מקוםתוארמכירותאוסטרליה (ARIA)זהב35,000^צרפת (SNEP)זהב250,000*סיכוםבכל העולם1,670,000* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
"Americano" (בעברית: "אמריקנו") הוא שיר שהוקלט על ידי הזמרת-יוצרת האמריקאית ליידי גאגא, מתוך אלבומה השני, Born This Way.
השיר יצא לאור ב-23 במאי 2011, על ידי חברות התקליטים סטרימליין, אינטרסקופ רקורדס וקון לייב.
השיר הגיע למקום ה-17 במצעד שירי הדאנס/אלקטרוני של בילבורד.
השיר נכתב על ידי ליידי גאגא, פרננדו גאריבאי, דיג'יי ווייט שאדו ובריאן לי והופק על ידי גאגא, גאריבאי ודיג'יי ווייט שאדו.
השיר הוא שיר טכנו המשלב בתוכו גם את סגנון המריאצ'י והאוס.
שיר זה הוקלט כבר באוגוסט 2010.
בנוסף לכך, יצא השיר בסמוך לצאת האלבום Born This Way, בו הוא נכלל.
בתחילת השיר, אומרת גאגא כי היא הכירה אישה היספנית, במזרח לוס אנג'לס.
בהמשך, היא מצהירה כי הן התאהבו האחת בשנייה, אך בית המשפט אוסר עליהן להתחתן, מאחר שמדובר בנישואים חד-מיניים.
בבית הראשון של השיר, שרה גאגא בספרדית ובאנגלית.
בבית זה, היא אומרת שהשירים שלה נועדו בכדי ליצור מהפכות, שיובילו לשוויון ולקבלת הלהט"בים.
מיד לאחר מכן, היא אומרת לבת זוגה כי הן יכולות להתחתן בחוף המערבי.
כמו כן, היא מאזכרת את הצעה 8 בקליפורניה, אשר מנעה מזוגות חד-מיניים להינשא.
בפזמון השיר אומרת גאגא כי היא לא מדברת בשפה (מטפורה לתרבות) שכוללת בתוכה הומופוביה, ובפרט לא מקבלת את ההומופוביה השוררת באמריקה.
בנוסף לכך, בפזמון השיר היא אף מזכירה את ישו, תוך שהיא אומרת שיש לאהוב כל אחד כפי שהוא.
בהמשך, היא מצהירה כי היא תלחם עבור האהבה שלה, לא משנה מה יעמוד בפניה.
בסוף השיר, היא אומרת שלא ינסו לעצור אותה מלהתחתן עם אהובתה.
אף על פי שלא יצא כסינגל, הצליח השיר להיכנס אל המצעדים שבארצות הברית ודרום קוריאה.
בארצות הברית, זכה השיר להצלחה נאה כאשר נכנס אל המקום ה-17 במצעד שירי הדאנס/אלקטרוני של בילבורד.
בסך הכל, שהה השיר במצעד במשך חמישה שבועות רצופים.
ביוטיוב צבר האודיו של השיר 21 מיליון צפיות.
בספוטיפיי צבר למעלה מ-20 מיליון השמעות.
עם השיר הופיעה גאגא לראשונה בגוודלחרה, מקסיקו, ב-3 במאי 2011, במסגרת סיבוב ההופעות השני שלה, "The Monster Ball Tour".
הגרסה איתה הופיעה באותו סיבוב ההופעות, היא גרסה אקסוטית של השיר ולא הגרסה הסופית שלו.
בהמשך, הופיעה גאגא עם השיר לאורך כל סיבוב ההופעות השלישי שלה, "Born This Way Ball" שחל בין שנת 2012 לשנת 2013. אחת מן ההופעות המצליחות ביותר שהיו בסיבוב ההופעות הייתה ההופעה בה גאגא ביצעה את השיר כשהיא לובשת שמלת בשר, תוך שמסביבה ישנם כמה רקדני ליווי.
על ההופעה דיברה גאגא בראיון שערכה עם מגזין האסלר.
בתוכנית הטלוויזיה האמריקאית "Glee", ביצעו את השיר מחדש בפרק "The New Rachel".
הגרסה בוצעה על ידי קייט הדסון.
בנוסף לכך, באותו הפרק נעשה מאשאפ של השיר ביחד עם השיר "Dance Again" של ג'ניפר לופז.
המאשאפ זכה להצלחה רבה ואף הצליח להיכנס אל מצעדי האייטונס.בשנת 2011, נעשה שימוש בשיר לטריילר שיצא עבור הסרט "החתול של שרק".
American Truck Simulator (בעברית: סימולטור משאיות אמריקאי, נקרא גם בקיצור ATS) הוא משחק וידאו מסוגת סימולציית כלי רכב שפותח והופץ על ידי חברת SCS Software הצ'כית ב-2 בפברואר 2016 למערכות ההפעלה Microsoft Windows, macOS ולינוקס.
המשחק מתאר סימלטור הובלות של משאיות סמי-טריילר בארצות הברית, כאשר רוב מאפייני המשחק הם זהים לאלו של Euro Truck Simulator 2. זהו המשחק השביעי בסדרת משחקי Truck Simulator.
המשחק יצא עם שתי מדינות בלבד: קליפורניה עם 22 ערים, ונבדה עם 10 ערים.
בהתחלה היחס בין המשחק למציאות היה של 1:35, אך השתנה אחרי מספר חודשים ל 1:20.
בדומה לEuro Truck Simulator 2, ניתן לבחור שני סוגי עבודות לביצוע (Job Market):
Quick Jobs – עבודות כאשר כל התנאים בהן תלויים בידי מעסיק וירטואלי – סוג המטען, סוג המשאית, מיקום היציאה והיעד, דחיפות המשלוח וסכום השכר.
המעסיק משלם בנוסף לכך על דלק, כבישי אגרה ותיקונים, אך לא על נסיעה במעבורת או רכבת ועל קנסות של עבירות תנועה.
Freight Market – כמו Quick Jobs, פרט לכך שהשחקן משתמש במשאית ששייכת לו.
הרווח גבוה יותר אך כל ההוצאות נופלות על השחקן.
למצב זה עוד שתי וריאציות: External Contracts – עבודות שתלויות בזמנים בעולם האמיתי ו-Cargo Market – עבודות עם נגרר בבעלות השחקן.
עם ההתקדמות במשחק ניתן לקנות משאיות ומוסכים, להפוך משכיר לעצמאי ולהעסיק עובדים (ניהול צי רכב).
כמו כן, ניתן להרוויח נקודות ניסיון (XP) ובכך להשיג יכולות טובות יותר, כמו נסיעה לטוח ארוך יותר, נשיאה של מטענים מסוכנים ושבירים וחסכון יותר גדול בדלק.
במשחק ישנה האפשרות להאזין בזמן הנסיעה לשידורי רדיו באינטרנט או הסכתים, לשמוע מוזיקה דרך קובצי MP3 ו-Ogg, ולהקשיב למערכת דמוית יישומון ניווט GPS (דמוי Waze).
גם מערכת השיפורים למשאית (Truck Upgrades) השתדרגה.
נכון ל-2020 יש במשחק 6 יצרניות ו-8 דגמים בסך הכול:
נאוויסטאר אינטרנשיונל מדגם Lonestar דגם LT ודגם 9900i
למשחק יצאו מספר חבילות הרחבה:
Arizona: החבילה יצאה ביוני 2016 כחבילה חינמית, וכוללת את מדינת אריזונה, 16 הערים המרכזיות בה ואתרים מפורסמים כמו הגרנד קניון ונהר קולורדו.
New Mexico: החבילה יצאה בנובמבר 2017, וכוללת את מדינת ניו מקסיקו, 14 הערים המרכזיות בה ואתרים מפורסמים כמו נהר ריו גראנדה.
Oregon: החבילה יצאה באוקטובר 2018, וכוללת את מדינת אורגון, 14 הערים המרכזיות בה ואתרים מפורסמים כמו הפארק הלאומי קרייטר לייק.
Washington: החבילה יצאה ביוני 2019, וכוללת את מדינת וושינגטון, 16 הערים המרכזיות בה ואתרים מפורסמים כמו הר סנט הלנס והר ריינייר.
Utah: החבילה יצאה בנובמבר 2019, וכוללת את מדינת יוטה, 10 ערים ואתרים מפורסמים כמו הפארק הלאומי ציון.
Idaho: החבילה יצאה ביולי 2020 וכוללת את מדינת איידהו, 11 ערים ואתרים מפורסמים כמו המונומנט הלאומי "מונומנט ושמורת מכתשי הירח" .
Colorado: חבילה שיצאה בנובמבר 2020 וכוללת את מדינת קולורדו, 13 ערים ואתרים מפורסמים כמו נהר קולורדו, מונומנט הגבול המרובע וכביש 550 .
Wyoming: חבילה שיצאה בספטמבר 2021 וכוללת את מדינת ויומינג, 11 ערים ואתרים מפורסמים כמו הפארק הלאומי גרנד טיטון והפארק הלאומי ילוסטון.
Texas: חבילה שתצא בשנת 2022 ותכלול את מדינת טקסס.
Montana: חבילה שתצא בשנת 2022 ותכלול את מדינת מונטנה.
American (בעברית: אמריקאי) הוא שיר שהוקלט על ידי הזמרת-יוצרת האמריקאית לנה דל ריי, מתוך המיני-אלבום השלישי שלה, Paradise.
השיר יצא לאור ב-9 בנובמבר 2012, על ידי חברות התקליטים אינטרסקופ רקורדס ופולידור רקורדס.
השיר הגיע למקום ה-151 במצעד הסינגלים הבריטי.
השיר נכתב על ידי לנה דל ריי, ריק נואלס ואמיל הייני והופק על ידי נואלס והייני גם כן.
בשנת 2017, דירג מגזין הבילבורד את השיר כשיר החמישי הטוב ביותר של דל ריי.
הביקורת שהופנתה כלפיו הייתה חיובית.
השיר מכיל בתוכו את סגנון הבארוק פופ.
מדינהתאריך יציאהפורמטחברת תקליטיםמקורעולם9 בנובמבר 2012הורדה דיגיטליתאינטרסקופ • פולידור
Amethyst (בעברית: "אחלמה") הוא המיקסטייפ הרביעי של הזמרת-יוצרת האמריקאית טינאשה.
המיקסטייפ יצא לאור ב-16 במרץ 2015 בהוצאה עצמית.
המיקסטייפ זכה לביקורות חיוביות ממבקרי המוזיקה.
פיצ'פורק העניק למיקסטייפ ציון של 7.1 מתוך 10 בסך הכול, תוך שהפנה כלפיו ביקורת חיובית.
ב-PopMatters זכה המיקסטייפ לדירוג של 7, תוך שהופנתה כלפיו ביקורת חיובית.
ב-HotNewHipHop זכה המיקסטייפ לביקורת חיובית גם כן.
מדינהתאריך יציאהפורמטחברת תקליטיםעולם16 במרץ 2015הורדה דיגיטליתהוצאה עצמית
American Idiot הוא שיר מחאה של להקת הרוק גרין דיי, מתוך אלבום האולפן השביעי שלה באותו השם.
השיר יצא כסינגל הראשון מתוכו, זכה לביקורות חיוביות מטעם המבקרים והיה מועמד לארבעה פרסי גראמי בשנת 2005, בקטגוריות "הקלטת השנה", "ביצוע הרוק הווקאלי הטוב ביותר – צמד או הרכב", שיר הרוק הטוב ביותר" ו"הקליפ הטוב ביותר".
הוא נחשב לאחד מהשירים המזוהים ביותר עם הלהקה.
השיר הוא אחד משני השירים הפוליטיים במפורש באלבום (השני הוא "Holiday").
ב-"American Idiot" נטען שתקשורת ההמונים עוררה פרנויה ואדישות בקרב הציבור.
בילי ג'ו ארמסטרונג הזכיר את הסיקור החדשותי על מלחמת עיראק, והרגיש שהחדשות האמריקאיות חצו את הגבול מעיתונות לתוכנית מציאות, והציגו קטעים אלימים שנחתכו עם פרסומות.
ארמסטרונג המשיך וכתב את השיר לאחר ששמע את שירו של לנרד סקינרד "That's How I Like It" ברדיו במכונית שלו.
"זה היה כמו, 'אני גאה להיות redneck' והייתי כאילו, 'אלוהים אדירים, למה שאתה תהיה גאה במשהו כזה?' זה בדיוק מה שאני נגדו".
הפזמונאי מייק דירנט הרגיש שאנשים רבים ייעלבו מהשיר עד שהבינו כי במקום שזה שיר של כעס שמצביע באצבע מאשימה, אפשר לראות את זה כ"קריאה לאינדיבידואליות".
בראיון שנערך למגזין Q בשנת 2004 דנו שלושת חברי גרין דיי ברעיון של ביזוי דגלים ביחס לשיר שלהם.
השיר מסווג כשיר פאנק רוק (Punk rock) ופופ פאנק.
ארמסטרונג מנגן על השיר לס פול ג'וניור משנת 1956, ועבר לסמל הגיטרה כפול המסלול שהועלה מחדש בשנת 1959, לס פול.
בתחילה ארמסטרונג לא רצה להמשיך להקליט סולו, מחשש שהוא יהיה נדוש.
בסופו של דבר הוא החליט נגד זה, שכן קיווה שהאלבום יהיה "על להיות בן 15 ולהתנדנד מול מראה." הפורמט והקצב של השיר הושפעו משיר של להקת Midnight Oil בשם "US Forces", שארמסטרונג התוודע אליו באמצעות אשתו.
השיר יצא לאור בשנת 2004, והגיע למקום ה-61 במצעד הבילבורד הוט 100, בכך הפך לשיר הראשון של גרין דיי שנכנס למצעד.
גרין דיי ביצע את השיר בפרסי הגראמי 2005. "American Idiot" מכר 1,371,000 עותקים החל מיולי 2010.
הווידאו קליפ של "American Idiot" מציג את הלהקה מנגנת במחסן מול דגל אמריקאי ירוק (התייחסות לשם הלהקה), שמסיבה לא ידועה מונה 48 כוכבים בלבד.
באמצע הסרטון נראית הלהקה מנגנת במהירויות שונות (מהירות, איטית ומהירות רגילה).
במהלך הגשר פסי הדגל נמסים על הרצפה.
לאחר מכן מרססים את הלהקה על ידי נוזל ירוק ממגברים ליד הדגל.
בסוף הלהקה מפילה את הכלים ועוזבת.
את סרטון השיר ביים סמואל באייר.
הסרטון זכה בפרס בחירת הצופה וגם מועמד לבימוי האמנותי הטוב ביותר .
אלבום ההופעה החיה של גרין דיי Awesome as Fuck משנת 2011 הכיל ביצוע חי של השיר, ובו סולו גיטרה מורחב שהוקלט במונטריאול, קנדה, בסיבוב ההופעות העולמי של המאה ה-21.
הוא הוצג גם באלבום ההופעות החיות שלהם משנת 2005, Bullet in a Bible.
"American Idiot" דורג במקום הראשון בסינגל 13 של העשור על ידי ה"רולינג סטון" בשנת 2009. VH1 הציב את השיר במקום 13 במאה השירים המובילים שלו בשנות האלפיים בשנת 2011. רולינג סטון דורג במקום ה-432 מתוך 500 השירים הגדולים בכל הזמנים בשנת 2010, היה השיר היחיד של גרין דיי ברשימה.
הסינגל זכה בתואר הזהב בבריטניה, על 400,000 מכירות.
לקראת ביקורו דונלד טראמפ בבריטניה ביולי 2018, הושק קמפיין להעלאת "American Idiot" לראש מצעד השירים בבריטניה.
במצעדים הרשמיים של בריטניה מיום 13 ביולי 2018, השיר נכנס מחדש למצעד הסינגלים בבריטניה במקום 25 ולמצעד הורדות הסינגלים בבריטניה במקום השני.
בילי ג'ו ארמסטרונג - סולן, גיטרה
מייק דירנט - בס, קולות רקע, שירה ראשית ב"מושל "
טרה קול - תופים, שירה בגיבוי
רוב קוואלו ; גרין דיי - מפיקים
כריס דוגן; דאג מקיאן - מהנדס
בריאן "ד"ר ויבר" וויברטס; גרג "סטימי" ברנס; ג'ימי הויסון; ג'ו בראון; דמיטאר "דים-אי" קרנג'איץ '; רטו פיטר - עוזר מהנדסים
כריס לורד-אלג ' - ערבוב
כריס ביליימר - אומנות שער
American Songwriter (AS) הוא מגזין דו-חודשי שהוקם בשנת 1984, העוסק במלאכת כתיבת ויצירת השירים.
הוא כולל ראיונות, טיפים לכתיבת שירים, חדשות, ביקורות ותחרויות כתיבת מילים.
התפוצה של העיתון מסתכמת בכעשרות אלפי עותקים.
צוות American Songwriter מתרכז ועוסק בהגשמת המטרה המקורית של המגזין כפי שהוצגה במהדורה הראשונה באוגוסט 1984. המטרה היא הצגת תהליך היצירה של המוזיקה, כמו גם תהליך הכתיבה שלה.
ב-American Songwriter עוסקים וסוקרים את כל הסוגות המוזיקליות הקיימות.
"American Cars" (בעברית: "מְכוֹנִיּוֹת אָמֵרִיקָאִיּוֹת") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה, (2020).
השיר יצא לאור ב-19 ביוני 2020, בהוצאת חברת התקליטים אנני מלודי רקורדס, כסינגל המוביל מתוך האלבום.
הרמיקס הרשמי שלו הופץ בשנת 2021.
כאשר "American Cars" יצא לאור, הופנו כלפיו שבחים ביקורתיים רבים מטעם אתרי המוזיקה, כולל ב-NME וב-Stereogum.
השיר נכתב על ידי אנני וסטפן סטורם והופק על ידי סטורם גם כן.
בשיר ישנו אזכור לסופר הבריטי ג'יימס גראהם באלארד; מחבר הספר "קראש" שהיווה השראה לסרטו של דייוויד קרוננברג מ-1996 בעל אותו השם, שלדברי אנני היה להשראה העיקרית לשיר.
ב-"American Cars" ישנם אזכורים ליסודות כימיים כמו זהב וכרום.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות.
"American Cars" זכה לשבחים ביקורתיים רבים מטעם מבקרי המוזיקה השונים כאשר יצא.
בריאיון שנערך עם NME סיפרה אנני כי:
גם ב-Jenesaispop סקרו את השיר כאשר יצא, וזאת בנוסף לכך שאתרים כמו MXDWN ו-Stereogum, ציינו אותו לצד "The Bomb".
האודיו הרשמי של השיר פורסם ב-18 ביוני 2020, בסמוך לצאתו כסינגל.
בשנת 2021 הופיעה אנני עם "American Cars" באוסלו שבנורווגיה, בהופעה שצולמה והועלתה ליוטיוב מאוחר יותר.
במהלך ההופעה, ביצעה אנני את השיר כשלייזרים בצבעים שונים (כמו אדום וכחול) נמצאים מסביבה וזאת, בנוסף לכך שניתן לראות על הבמה מכונית, כשם השיר.
בנוסף לכך, הופץ אודיו של השיר בו ניתן לראות סימולציות שונות.
הרמיקס הרשמי של השיר שנעשה על ידי ריצ'רד אקס הועלה ליוטיוב באפריל 2021.
מדינהתאריך יציאהפורמטגרסהחברת תקליטיםמקורעולם19 ביוני 2020הזרמת מוזיקה • הורדה דיגיטליתרגילהאנני מלודי22 באפריל 2021רמיקס מאת ריצ'רד אקס
American Edit (בתרגום חופשי: "עריכה אמריקאית") הוא אלבום מאשאפ מאת התקליטנים Party Ben ו-Team9 המבוסס על שירי האלבום American Idiot מאת גרין דיי.
הכינוי המשותף של השניים, דין גריי (Dean Gray), הוא ביטוי משוכל של "גרין דיי".
האלבום נוצר ללא כוונת רווח והופץ בחינם באמצעות אתר אינטרנט ייעודי ב-18 בנובמבר 2005. דין גריי ביקשו ממאזינים שנהנו מהאלבום לתרום לארגוני צדקה שנתמכים בין השאר על ידי גרין דיי.
האלבום, המורכב מ-10 מאשאפים וכן רמיקס אחד, משלב בין שירי American Idiot למגוון אמנים, כגון קניה וסט, ג'וני קאש, KLF, אואזיס, אירוסמית', קווין, U2, סקס פיסטולס, האיגלס, הביטלס, ועוד.
לטענת היוצרים, מטרת האלבום המקורית הייתה להדגים למאזינים איך "גרין דיי גנבו ריפים משירי רוק אחרים", אך בהמשך התהליך העידו שיצרו "שירים חדשים מדהימים" ולכן החליטו להפיץ את האלבום כולו ברשת.
סולן להקת גרין דיי, בילי ג'ו ארמסטרונג, נתן את ברכתו לאלבום וקרא לו "מגניב מאוד".
עם זאת, ב-28 בנובמבר 2005, עשרה ימים בלבד לאחר יציאתו, האתר נמחק לאחר שלצמד נשלח מכתב הפסקת פעילות לצמיתות מחברת התקליטים של גריין דיי, וורנר מיוזיק.
האתר עלה חזרה לאוויר זמן קצר לאחר מכן, אך ללא קישורי הורדה.
למרות הסרת האלבום, American Edit נפוץ מפה לאוזן דרך אתרי שיתוף קבצים ואף הושמע במלואו בתחנת הרדיו 91X של סן דייגו.
ב-13 בדצמבר, באישורם של דין גריי, פצחו מעריצי האלבום והלהקה המקורית במחאת רשת בשם "Dean Grey Tuesday" ("יום שלישי של דין גריי"), במהלכה הופצו שירי האלבום להורדה במאות אתרי מוזיקה בצורת טורנטים, קובצי MP3 או ארכיוני ZIP.
בנוסף, פורסמו קליפי וידאו לא רשמיים של כמה משירי האלבום.
ב-11 באוגוסט 2006, לציון יום ההולדת השלישי של מועדון הלילה DNA Lounge בסן פרנסיסקו, גרסה קצרה של האלבום באורך ארבעה שירים בוצעה בהופעה חיה.
בשנת 2008, עלתה לאתר The Pirate Bay גרסה "מורחבת" ולא רשמית של American Edit מאת DJ Pegasus, תקליטן שאין לו קשר לאלבום המקורי.
בנוסף ל-11 שירי האלבום המקוריים, הגרסה כוללת ארבעה שירי מאשאפ חדשים.
American Dream (מעוצב באותיות קטנות) הוא אלבום האולפן השלישי של הראפר הבריטי-אמריקאי 21 סבאג'.
הוא יצא לאור ב-12 בינואר 2024, באמצעות חברות התקליטים אפיק רקורדס וסלאוטר גאנג אנטרטיינמנט.
האלבום מכיל הופעות אורח של טראוויס סקוט, יאנג ת'אג, דוג'ה קאט, ברנט פאיאז, ליל דורק, סאמר ווקר, מאריה דה סיינטיסט ובורנה בוי.
האלבום עוקב לאלבום הסולו הקודם שלו, I Am > I Was (2018) והוא אלבום הסולו הראשון שלו מזה קרוב ל-5 שנים, ול-Her Loss (2022), אלבומו המשותף עם דרייק.
בנובמבר 2022, 21 סבאג' חבר לדרייק כדי להוציא את אלבום האולפן המשותף שלהם, Her Loss, הפרויקט הראשון באורך מלא של סבאג' מאז 2020. לאחר יציאת האלבום, ביולי 2023, יצאו 21 סבאג' ודרייק לסיבוב הופעות בן 72 הופעות בצפון אמריקה.
בסיבוב ההופעות, דרייק הצהיר כי גם הוא וגם סבאג' עובדים על כל אחד מאלבומי האולפן שלהם, בהתייחסות ל-American Dream ו-For All the Dogs.
ב-7 באוגוסט 2023, סבאג' שוב רמז על יציאת האלבום, ופרסם בטוויטר ש"הגיע הזמן".
לאחר שטס ללונדון בנובמבר 2023, סבאג' קיים את ההופעה הראשונה שלו בלונדון בO2 ארנה, והצהיר ש"האלבום סוף סוף ייצא" ושמעריציו צריכים "להתכונן".
בעקבות הכרזתו הבלתי רשמית, בדצמבר 2023, החלו להופיע שלטי חוצות וכרזות, שהוסיפו עוד יותר לקידום האלבום ובנו עוד יותר את הציפייה אליו.
ב-8 בינואר 2024, סבאג' הכריז שסרט ביוגרפי על עצמו, בכיכובם של 21 סבאג', דונלד גלובר וקיילב מק'לאפלין בשם American Dream: The 21 Savage Story ייצא לאקרנים ביום העצמאות.
באותו יום, סבאג' פרסם טריילר לסרט בערוץ היוטיוב הרשמי שלו, בו נשמעת תצוגה מקדימה של רצועה מהאלבום תוך כדי כך שהוא גם הודיע שהמוזיקה "בהשראת הסרט" זמינה להזמנה מוקדמת.
יום בלבד לאחר מכן, ב-9 בינואר 2024, סבאג' פרסם ברשתות החברתיות שלו את עטיפתו הרשמית של האלבום והודיע שהוא אמור לצאת ב-12 בינואר 2024.
ימים לאחר מכן, ב-10 בינואר 2024, סאבאג' החל לחשוף את הופעות האורח באלבום כשפרסם תמונות של יאנג ת'אג, סאמר ווקר וברנט פאיאז כתינוקות.
יום לאחר מכן, ב-11 בינואר 2024, סבאג' פרסם באינסטגרם שלו תמונות נוספות של ליל דורק, דוג'ה קאט, טראוויס סקוט ומאריה דה סיינטיסט.
+מקבץ רשימות של גופים אשר דירגו את האלבום American Dreamשם הארגוןרשימהמיקוםמקורבילבורד50 האלבומים הטובים ביותר לשנת 202447Complex50 האלבומים הטובים ביותר לשנת 20242925 האלבומים הטובים ביותר לשנת 2024: עד כה–Uproxxהאלבומים הטובים ביותר לשנת 2024–האלבומים הטובים ביותר לשנת 2024: עד כה–XXL10 אלבומי ההיפ-הופ הטובים ביותר לשנת 2024–
פרסתאריךקטגוריהתוצאהמקורפרס המוזיקה של בילבורד12 בדצמבר 2024אלבום ראפ מוביל
כל שמות השירים מעוצבים באותיות קטנות.
American Sociological Review (בראשי תיבות - ASR) הוא כתב עת אקדמי דו-חודשי, המכסה את כל ההיבטים של סוציולוגיה ונחשב אחד מכתבי העת היוקרתיים בתחום.
הוא מתפרסם על ידי SAGE Publications מטעם האגודה הסוציולוגית האמריקאית .
כתב העת נוסד בשנת 1936. העורכים הראשיים נכון לשנת 2023, הם דייוויד קורט, לורל סמית-דור, ודונלד טומסקוביץ'-דווי כולם מאוניברסיטת מסצ'וסטס אמהרסט.
במשך שלושים שנותיה הראשונות, האגודה הסוציולוגית האמריקאית נשלטה במידה רבה על ידי המחלקה לסוציולוגיה של אוניברסיטת שיקגו, וכתב העת החצי-רשמי של האגודה היה ה-American Journal of Sociology בהוצאת אוניברסיטת שיקגו.
בשנת 1935, הוועד המנהל של האגודה הסוציולוגית האמריקאית הצביע 5 נגד 4 נגד הפסקת כתב העת האמריקאי לסוציולוגיה ככתב העת הרשמי של החברה, אך הצעד הועבר לבחינת החברות הכללית, שהצביעה 2 נגד 1 להקמת כתב עת חדש בלתי תלוי בשיקגו: American Sociological Review.
American Journal of Sociology הוא כתב עת אקדמי דו-חודשי בעל ביקורת עמיתים המפרסם מחקרים מקוריים וביקורות ספרים בתחום הסוציולוגיה ומדעי החברה הקשורים אליו.
הוא נוסד בשנת 1895 ככתב העת הראשון בדיסציפלינה שלו.
העורך הנוכחי הוא ג'ון לוי מרטין.
במשך כל ההיסטוריה שלו, כתב העת שוכן באוניברסיטת שיקגו.
ופורסם על ידי הוצאת אוניברסיטת שיקגו.
"America the Beautiful" (בעברית: "אמריקה היפה") הוא שיר פטריוטי אמריקאי, שנכתב על ידי קתרין לי בייטס ללחן שחיבר סמואל איי וארד.
שמו המקורי היה "Pikes Peak", והוא פורסם לראשונה ב-4 ביולי 1895 בגיליון השבועי של כתב העת הכנסייתי The Congregationalist.
באותה העת כונה השיר "America".
וארד הלחין את היצירה עוד ב-1882, אז עבור "Materna", ששימש כבסיס לכתיבת השיר "O Mother dear, Jerusalem".
בשנת 1910 הקליטה בייטס אותו לראשונה.
לימים הפך "America the Beautiful" לאחד השירים הפטריוטיים המוכרים ביותר בארצות הברית.
בשנת 1893, בגיל 33, נסעה בייטס, פרופסורית לאנגלית במכללת ולסלי, ברכבת לעיר קולורדו ספרינגס על מנת להעביר שיעור במכללה המקומית.
הנופים בנסיעה נחקקו במוחה, והיוו השראה מרכזית לשיריה הבאים.
בנוסף לכך, נזכרה בכמה אירועים תרבותיים היסטוריים בארצות הברית, כמו התערוכה העולמית של שיקגו, שבמרכזה עמד הציור "העיר הלבנה".
ב-16 ביולי שבה לביתה בדרך ההפוכה, ונחשפה למראות חדשים, דוגמת שדות החיטה הגדולים בקנזס והנוף של המישורים הגדולים כפי שנצפה מגובה הר פייקס.
על פסגת הר פייקס החל מוחה של בייטס לעבד את ראות עיניה לשיר.
עם חזרתה לחדרה במלון אנטרלרס שקדה על תהליך הכתיבה.
הוא פורסם לאחר כשנתיים בכתב העת The Congregationalist לרגל יום העצמאות של ארצות הברית.
הוא הפך לאהוב מאוד, ועורר עניין רב בקרב הקהל האמריקאי.
גרסה מתוקנת של השיר פורסמה בשנת 1904.
מנגינתו של סילאס פראט נחשבת ללחן המתועד הראשון לשיר.
עד שנת 1900 הופקו לו כ-75 לחנים שונים.
וארד, שהוכנה ב-1882, נחשבת כמוכרת ביותר, והיא נתפסה כך עד היום.
וארד קיבל את ההשראה למנגינה כשנסע במעבורת מקוני איילנד לביתו בניו יורק.
הוא עיבד את הלחן של "O Mother Dear, Jerusalem" לגרסה חדשה, ושינה את שמו ל-"Materna".
הלחן שלו שולב עם שירה של בייטס, ופורסם לראשונה יחד בשנת 1910 כיצירה "America the Beautiful".
וארד נפטר ב-1903, מבלי לדעת כיצד הלחן שחיבר הפך למפורסם.
הפופולריות של השיר זינקה עם מותה של בייטס ב-1929. הוא מופיע בספרי שירים רבים בקהילות הדתיות בארצות הברית.
במרוצת השנים, במיוחד בתקופת כהונתו של ג'ון קנדי, נרשמו כמה ניסיונות להפוך את "America the Beautiful" להמנון לאומי או לכל הפחות לשווה ערך במעמדו להמנון ארצות הברית.
כל הניסיונות הללו העלו חרס.
התומכים טענו כי "America the Beautiful" קל יותר לשירה, וניתן לעבד אותו מחדש כמה פעמים תוך שמירה על זהותו.
בנוסף, הם ראו בבית השלישי של ההמנון כתמיכה בעבדות ובגזענות.
מאידך, הפלג המתנגד טען כי ההמנון הנוכחי משקף את המלחמות בהיסטוריית המדינה ואת הגבורה שהפגינו לוחמיה.
על-אף הפילוג הלאומי בנושא, "America the Beautiful" נמשך להיות נערץ על ידי אמריקאים רבים.
בשנת 1961 הקליט בינג קרוסבי את גרסתו לשיר, והכליל אותה באלבומו .
בפברואר 1963, במהלך ההקלטות לאלבום The Concert Sinatra, ביצע פרנק סינטרה את השיר.
אף שהגרסה לא יצאה באופן מסחרי, היא נוספה כרצועת בונוס לתקליטור של האלבום, שיצא בשנת 2012.
החל משנת 1976 נהג אלביס פרסלי להופיע עם "America the Beautiful" בקונצרטים שלו.
באותה שנה, בעת חגיגות 200 שנים לעצמאות ארצות הברית, פורסמה גרסת נשמה לשיר בביצוע ריי צ'ארלס, שהגיעה למקום ה-98 במצעד שירי ה-R&B/היפ-הופ של מגזין בילבורד.
גרסתו הושמעה במשך השנים בערב השנה החדשה בטיימס סקוור.
בשנת 1990 שרה מריה קארי את השיר בגמר ה-NBA.
בשנה שלאחר מכן הקליטה ויטני יוסטון את גרסתה.
ב-2001 פורסמה גרסה בת מספר אמני קאנטרי רבים, דוגמת טובי קית', ברנדה לי, קני רוג'רס וקית' אורבן, לאחר פיגועי 11 בספטמבר.
גרסה זו הגיעה למקום ה-58 במצעד שירי הקאנטרי.
בשנת 2003 ביצעה הזמרת טיילור סוויפט את השיר באליפות ארצות הברית הפתוחה 2003.
"America the Beautiful" בוצע בטקסי הפתיחה של משחקי הסופרבול בכמה עונות.
בשנת 2013 שודרה פרסומת של חברת קוקה-קולה, שכללה גרסה רב-לשונית של השיר.
היא שודרה גם באולימפיאדת סוצ'י (2014) ובאולימפיאדת ריו דה ז'ניירו (2016).
בין האמנים שביצעו את השיר בסופרבול נמנים ריי צ'ארלס, אלישיה קיז, ג'ון לג'נד, ג'נה אייקו, פיית' היל, מרי ג'יי בלייג' עם מארק אנתוני, בלייק שלטון עם מירנדה למברט, קווין לטיפה, לסלי אודום ג'וניור, בייביפייס ופוסט מאלון.
בשנת 2021 ביצעה ג'ניפר לופז את השיר בהשבעתו של ג'ו ביידן לנשיאות ארצות הברית כמחרוזת עם "This Land Is Your Land" של וודי גאת'רי.
American Ninja Warrior (בתרגום חופשי לעברית: לוחם הנינג'ה האמריקאי) היא תוכנית מציאות אמריקאית המבוססת על תוכנית המציאות היפנית "Sasuke" והיא שודרה במקור בערוץ הכבלים האמריקאי G4 במשך שלוש עונות בין 2009 ל-2011, והחל משנת 2012 משודרת ברשת NBC.
את התוכנית מנחים מאט אייסמן ואקבר גבאג'ה-ביאמילה.
במסגרת התוכנית המתמודדים צריכים להשלים מסלול מכשולים בזמן הקצר ביותר.
כאשר מתמודד נופל מהמסלול למים או נוגע במים הוא נפסל.
עם זאת, בהתאם לסבב ולדירוג, חלק מהמתמודדים עדיין עשויים להתקדם גם אם במקרים הללו, על בסיס שקלול זמן הביצוע וקצב ההתקדמות שלהם.
המוקדמות בערים – חלק זה מתקיים בערים שונות ברחבי ארצות הברית, כאשר כל אחד מהמתמודדים חייב להשלים מסלול הכולל שישה מכשולים.
המתמודדים המובילים בחלק זה עולים לשלב הגמר בערים.
הגמר בערים – המתמודדים המובילים במוקדמות מתחרים בחלק זה במסלול קשה יותר אשר כולל מכשולים נוספים.
המתמודדים המובילים עולים לגמר הלאומי.
הגמר הלאומי – שלב זה מתקיים באזור הסטריפ בלאס וגאס כאשר המתמודדים צריכים להשלים מסלול בן ארבעה שלבים המכונה "הר מידוריאמה".
רק המתמודד שמצליח לסיים את כל ארבעת השלבים במסלול "הר מידוריאמה" מוכתר כ"לוחם הנינג'ה האמריקאי" וזוכה בפרס כספי על סך מיליון דולרים.
בעקבות הצלחת הסדרה נוצרו לאורך השנים סדרת הספין-אוף "American Ninja Warrior Junior" בה משתתפים ילדים וכמו גם עיבודים בינלאומיים במדינות שונות כולל בישראל, באוסטרליה, בבריטניה, בצרפת ובגרמניה.
פרסתאריךקטגוריהתוצאהמקורפרס בחירת הילדים של ניקלודיאון21 ביוני 2025תוכנית ריאליטי אהובה
American Heart (בעברית: "לב אמריקאי") הוא אלבום האולפן השני של הזמר-יוצר האמריקאי בנסון בון.
הוא יצא ב-20 ביוני 2025, דרך חברות התקליטים Night Street ו-וורנר רקורדס.
ב-11 במרץ 2025, דיווח מגזין רולינג סטון שבון היה בתהליך של סיום האלבום, שכותרתו הזמנית הייתה American Heart.
הוא הודה שהוא מוכן להתקדם מעבר לשיר הגדול ביותר שלו "Beautiful Things" משנת 2024 ושהוא רוצה להוכיח שיש בו יותר.
הזמר חשף כיצד "מעולם לא האמין כל כך בגוף יצירה" קודם לכן.
האלבום, שנכתב במשך 17 ימים עם שותף הפעולה הוותיק ג'ק לה-פרנץ, קיבל השראה מברוס ספרינגסטין ומוזיקת אמריקנה, כאשר בון התכוון שיהיה לו "קצת יותר אווירה רטרו".
ב-11 באפריל, בון הכריז על האלבום במהלך הופעה בקונצרט קואצ'לה 2025. הוא המשיך וביצע את שיר הנושא "Young American Heart".
מאוחר יותר באותו לילה, בון חשף את עטיפת האלבום שבה הוא עומד מול דגל אמריקאי.
האלבום כולל עשר רצועות ואורכו כחצי שעה.
הוא מציג סאונד פופ רוק אנרגטי עם השפעות בולטות של סינת'-רוק נוסח המערב התיכון האמריקאי, בדגש על אלמנטים המזכירים את להקת הקילרס וברוס ספרינגסטין.
השיר הפותח, "Sorry I'm Here for Someone Else", עוסק בחוויות נעורים טראומטיות, ביניהן תאונת דרכים כמעט קטלנית שחווה בון כנער עם חברו הטוב ביותר, ומושר ברגש רב בליווי פסנתר שמחזיק את הקצב לאורך כל הדרך.
Electric Blue", משלב קצב סוחף ודימויים צבעוניים, והושווה ליצירות של להקת Electric Light Orchestra, כאשר נושאו הוא דמות אב מיתית וסגידה לגיבורים.
האלבום כולל גם שירים אישיים כמו "Momma Song", שיר מחווה לאמו בו בון מבקש לשמוע על סיפור אהבתה ונעוריה, שנאמר עליו שהוא אמוציונלי אך מעט כבד להאזנה חוזרת.
שיר נוסף בולט הוא "Man in Me", המתאר מערכת יחסים מהעבר דרך לחן דחוס וסינתטי בשילוב ליריקה דרמטית, והוא נחשב לשיר הריקוד הסוחף ביותר באלבום.
השיר "Mystical Magical", לדעת בון, הוא השיר שעתיד להפוך ללהיט הגדול ביותר של האלבום.
הוא מתואר כפופ פנטסטי ברוח שנות ה-70, ומשלב אלמנטים מן השיר "Physical" של אוליביה ניוטון-ג'ון.
גם השיר "I Wanna Be the One You Call" זכה לתשומת לב, לאחר שפותח מתוך שיר כמעט נטוש שהושלם בסיוע המפיק Malay, ומציג אווירה חושנית עם הפקה קצבית ועיבוד אינדי-פופ מוקפד.
האלבום זכה לביקורות שליליות מצד מבקרי המוזיקה, שהצביעו על חוסר מקוריות וכתיבה שטחית.
המבקרים טוענים כי האלבום החדש נשמע חפוז, חסר עומק נושאי ואינו עומד ברף היצירתיות של כוכבי הפופ הבולטים בשנים האחרונות.
חלק מהביקורת מופנית גם למראה הבימתי וההופעות המוחצנות של בנסון בון, הכוללות קפיצות ותלבושות נוצצות, שלדעת המבקרים מסיחות את הדעת מהמוזיקה עצמה.
מנגד, יש המעריכים את הכריזמה של בון ואת יכולותיו הווקאליות, במיוחד בהופעות חיות אינטימיות יותר.
להערכת חלק מהמבקרים, הסינגל "Mystical Magical" צפוי להצליח יותר מ-"Sorry I'm Here for Someone Else", בזכות אלמנטים קליטים והתאמה לתחנות רדיו ולטרנדים ברשתות החברתיות.
הביקורות חלוקות בשאלה האם המוזיקה של בון מציגה עומק אמנותי, כאשר חלק רואים בה דוגמה לפופ שטחי אך אפקטיבי, ואחרים רואים בה המשך למסורת של להקות וסולנים שמאזנים בין רגשיות לבין קלישאות.
האלבום הגיע למקום השני במצעד בילבורד 200, עם מכירות של 61,000 יחידות שקולות בשבוע הראשון.
שני הסינגלים הראשונים מהאלבום, "Sorry I'm Here for Someone Else" ו-"Mystical Magical", נכנסו לעשירייה השנייה של מצעד בילבורד הוט 100, למקומות 19 ו-21 בהתאמה.
האלבום עקף את הישגי האלבום הקודם בשבוע הפתיחה, למרות היעדר שיר בולט בסדר גודל של "Beautiful Things".
American Heart World Tour הוא סיבוב ההופעות השלישי של הזמר-יוצר האמריקאי בנסון בון, לתמיכה באלבום האולפן השני שלו, American Heart (2025).
הוא החל בסיינט פול, ארצות הברית, ב-22 באוגוסט 2025, וצפוי להסתיים בסטוקהולם, שוודיה, ב-18 בנובמבר 2025. סיבוב ההופעות, המשתרע על פני 50 הופעות ברחבי צפון אמריקה ואירופה, מסמן את סיבוב ההופעות הראשון של בון בזירות.
ב-5 במאי 2025, בנסון בון הודיע כי ייצא לסיבוב ההופעות עם שלושים הופעות ברחבי צפון אמריקה, ובכך יסמן את סיבוב ההופעות הראשון שלו בזירות.
תאריכי המכירה המוקדמת והמכירה הכללית פורסמו במקביל.
המכירות המוקדמות החלו ב-7 במאי, בעוד שהמכירות הכלליות החלו ב-9 במאי.
ב-8 במאי, בון הודיע על שני תאריכים נוספים בסולט לייק סיטי עקב ביקוש גבוה.
ב-30 במאי, בון הודיע על החלק האירופי של סיבוב ההופעות.
המכירות המוקדמות החלו ב-3 ביוני, בעוד שהמכירות הכלליות החלו ב-5 ביוני.
ב-4 ביוני, בון הודיע על תאריכים נוספים למנצ'סטר ואמסטרדם עקב ביקוש גבוה.
יום לאחר מכן, הוכרז גם תאריך נוסף ללונדון.
ב-19 באוגוסט, אליוט ג'יימס ריי הוכרז כמופע החימום של המחצית הראשונה של החלק הצפון אמריקאי של סיבוב ההופעות.
רשימת השירים הזו היא מהמופע בסיינט פול, ארצות הברית, ב-22 באוגוסט 2025.
Amnesiac הוא אלבום האולפן החמישי של להקת הרוק האנגלית רדיוהד.
הוא יצא לאור ב-4 ביוני 2001 בבריטניה, וב-5 ביוני בארצות הברית ובקנדה.
האלבום נכנס הישר למקום הראשון במצעד הבריטי, ולמקום השני במצעד הבילבורד האמריקני.
השירים מאלבום זה הוקלטו בזמן הקלטת אלבומם הקודם של הלהקה, Kid A, אך לבסוף הלהקה החליטה להוציא שני אלבומים ולא אחד.
האלבום כלל חומרים שונים וחסרי אחידות סגנונית: מצד אחד שירי רוק שהפכו לקלאסיקה וכללו כלי נגינה מקובלים כגיטרה ופסנתר, ומצד אחר שירים אקספרימנטליים, אלקטרוניים ושילוב שירי רוק עם השפעות אמביינט וג'אז.
אלבום זה שנוי במחלוקת עוד יותר מקודמו - במקרה זה, מעריצים רבים הכתירו אותו כטוב ביותר של הלהקה, בעוד אחרים החליטו שהלהקה הלכה רחוק מדי ואיבדה את דרכה המוזיקלית.
המבקרים, כמו באלבום הקודם, לא היו תמימי דעים, אך האלבום נמכר היטב בכל זאת.
בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-320.
הקלטות וקשר אל Kid A
שירי Amnesiac ושירי אלבומה הקודם של הלהקה, Kid A, הוקלטו באותו הזמן אך יצאו לאור בזה אחר זה באלבומים נפרדים, לכן חלק ממעריצי הלהקה רואים באלבום זה אוסף שירים שלא נכללו ב-Kid A ואף מכנים אותו בהומור "Kid B" או "Kid Amnesiac".
עם זאת, הלהקה עצמה טוענת כי יש להתייחס לצמד האלבומים כאל "תאומים שהופרדו בלידתם", ושכל אחד מהשניים עומד בפני עצמו.
האלבום אף כולל גרסה שונה לשיר "Morning bell" שנכלל ב-Kid A.
השיר "Like Spinning Plates", שיר מספר עשר באלבום, מוקלט בצורה מיוחדת: חברי הלהקה לקחו את השיר "I Will" מאלבומם השישי, Hail to the Thief, וניגנו אותו הפוך.
על המנגינה שנוצרה נכתבו המילים.
לאחר מכן הוחלט לשנות את השיר: סולן הלהקה למד את מילות השיר הפוכות והקליט אותן כך, ואת ההקלטה הפכו בחזרה.
אפשר לשים לב לעיוותים קלים בשירה עקב התהליך.
מלבד אריזת הפלסטיק המקובלת, מיד אחרי יציאתו נמכר האלבום גם במהדורה מוגבלת, מיוחדת ויקרה מעט יותר, שנמכרה גם בישראל.
המהדורה המיוחדת כללה אמנם את אותו הדיסק עם אותו התוכן המוזיקלי, אך במקום אריזת פלסטיק רגילה, הדיסק נארז בתוך ספרון בכריכה קשה, זהה לספרון המצולם על עטיפת האלבום הרגילה.
הספרון הציג איורים מאת סטנלי דונווד ותום יורק, תחת השם הבדוי "Tchocky".
הספרון הכיל גם "כרטיס השאלה" מספרייה דמיונית, שהונח בתוך כיס הנייר שהכיל את הדיסק.
בכרטיס ההשאלה "הוחתמו" תאריכי השאלה מהעבר והעתיד, חלקם רומזים לספר "פרנהייט 451" מאת ריי בראדבורי.
בשנת 2002, דונווד ויורק זכו על אריזה מיוחדת זו בפרס גראמי לעטיפה הטובה ביותר.
Among The Living ("בין החיים") הוא האלבום השלישי של להקת הת'ראש מטאל האמריקאית אנתרקס.
האלבום נחשב לקלאסיקה בסוגת הת'ראש מטאל ויצא בשנת 1987 בחברת מגאפורס/איילנד.
האלבום הופק בידי חברי הלהקה והמפיק אדי קריימר וזכה לתקליט פלטינה מטעם RIAA.
האלבום קיבל את הביקורות הטובות ביותר מכל אלבומי אנת'רקס, ביניהן בולטת ביקורת של 4.5 מתוך 5 מ-All Music Guide.
האלבום נחשב לטוב ביותר של אנתרקס, ומאפיין אותו ההומור השורה על מרבית שיריו.
עם זאת, ישנם באלבום גם שירים בעלי מסר פוליטי רציני.
כאשר אנתרקס התאחדה למסע הופעות ב-2005, מרבית השירים שבוצעו בהופעות היו מתוך אלבום זה.
באלבום ניכרות השפעות פ'אנק וגרוב, לצד שירים כ A Skeleton In The Closet המדגישים את צלילי הת'ראש בתיפוף מהיר ו"מלוכלך" של צ'ארלי בנאנטה.
הלהקה הקדישה את האלבום לזכרו של קליף ברטון, הבסיסט של להקת מטאליקה שמת בתאונת דרכים כחצי שנה לפני יציאות האלבום.
דן ספיץ - גיטרה מובילה וגיטרה אקוסטית ב-A.D.I
סקוט איאן - גיטרה מלווה
פרנק בלו - גיטרה בס
Amigos (אמיגוס) הוא אלבום האולפן השביעי של להקת סנטנה.
האלבום דורג בין עשרת האלבומים הנמכרים ביותר בשנת 1976 במצעד הבילבורד, ואף הגיע למעמד אלבום זהב בארצות הברית.
באלבום זה חזרה הלהקה לסגנון המוזיקלי הייחודי שלה.
באלבום זה בלט הלהיט "Europa".
קרלוס סנטנה - גיטרה, כלי הקשה, ושירה
דייוויד בראון - גיטרה בס
טום קוסטר - קלידים, ושירה
ליאון "נדוגו" קנסלר - תופים, וכלי הקשה
ארמנדו פראזה - כלי הקשה, ושירה
Ammonia Avenue הוא אלבום האולפן השביעי של להקת הרוק המתקדם, The Alan Parsons Project.
האלבום יצא לאור ב-7 בפברואר 1984 דרך חברת התקליטים אריסטה רקורדס.
האלבום, שקיבל תואר "אלבום זהב" מאיגוד תעשיית ההקלטות האמריקאי, הוא אחד האלבומים הנמכרים ביותר של הלהקה.
הסינגל הראשון מהאלבום, "Don't Answer Me", שהושפע מפיל ספקטור, הפך ללהיט ענק לאחר שהגיע למקום ה-15 במצעד הסינגלים האמריקאי בילבורד הוט 100 ולמקום ה-4 במצעד ה-Adult contemporary.
הסינגל גם הגיע לרשימת ה-20 הגדולים ב-20 מדינות והיה ללהיט האחרון של הלהקה.
ההשראה לשם האלבום הגיע מביקור של אריק וולפסון במפעל של תאגיד הכימקלים "אימפריאל כמיקל אינדסטריז" בבילינגהאם, אנגליה.
האלבום מתמקד בהבנה האפשרית של התפתחויות מדעיות תעשייתיות מבחינה ציבורית וחוסר היכולת של הציבור להבין את נקודת המבט המדעית.
כל השירים נכתבו על ידי אלן פרסונס ואריק וולפסון
Prime Time - 5:03 (זמר: אריק וולפסון)
You Don't Believe - 4:26 (זמר: זאקטק) הקטע הופיע לראשונה באלבום האוסף The Best of the Alan Parsons Project אשר יצא שנה לפני כן
Amor Mal Resolvido הוא סינגל שהוקלט על ידי הצמד הברזילאי סימונה & סימריה בשיתוף הצמד הספרדי חורחה ומטהוס.
הסינגל יצא לאור ב-29 ביולי 2016, כסינגל הראשון מתוך אלבום ההופעה השלישי של הצמד, Live.
בשיאו הגיע השיר אל המקום ה-22 במצעד שמייצג את המדינה.
את השיר כתבו סימונה, סימריה.
השיר כשמו מדבר על אהבה שהסתבכה ובעצם לא נפתרה.
מילות השיר מתארות התחלה של אהבה שעם הזמן רק מסתבכת מגרומים חיצוניים ובעצם בני הזוג לא מצליח לפתור אותה, והיא הופכת לבעיה.
הווידאו קליפ הנלווה שהוציא הצמד, היה בסגנון הופעה.
הם לא צילמו אותו באתר צילומים כמו בכל וידאו קליפ רגיל, אלא העלו את הצמד חורחה ומטהוס באמצע הופעה אל הבמה וכל הארבעה שרו את השיר יחד.
הסרטון הפך לוויראלי במהרה, וכבר ביומו הראשון ביוטיוב מונה הצפיות שלו עמד על קרוב למיליון צפיות.
נכון למרץ 2020, הווידאו קליפ צבר למעלה מ-185 מיליון צפיות, דבר אשר הופך אותו לשני הנצפה ביותר של הצמד.
עם יציאתו נכנס השיר אל המקום ה-22 במצעד שבברזיל.}
"Amor, Amor, Amor" (בעברית: "אהבה, אהבה, אהבה") הוא סינגל של הזמרת האמריקאית ג'ניפר לופז, בשיתוף זמר הרגאטון ויסין.
השיר יצא לאור ב-10 בנובמבר 2017, כסינגל השני מתוך אלבומה התשיעי, Por Primera Vez.
את השיר הפיק אוסקרציטו, והוא נכתב על ידי לופז, מארק אנתוני, אוסקר הרננדז, ויסין והרננדז, בדומה לסינגל הראשון מתוך האלבום, "Ni Tú Ni Yo".
השיר ועטיפתו הנלוות, הודלפו לאתרי האינטרנט ובין היתר גם ליוטיוב, כמה חודשים לפני שיצא כסינגל רשמי.
יומיים לפני שיצא הווידאו קליפ המלא שצולם לשיר, הכריזה לופז בכל הרשתות החברתיות כי הקליפ עתיד לצאת ב-10 בנובמבר 2017, גם כן.
בסמוך להכרזה זאת, העלתה לופז סרטון באורך של כשלושים שניות, המציג קטעים מתוך הקליפ.
בתחילתו של הקליפ ניתן לראות את לופז, כשהיא במנהרה של רכבת תחתית חשוכה.
לאחר מכן היא מדליקה את האור, ובאחד מן שלטי החוצות שנמצאים שם נדלק שמו של השיר.
בסמוך לכך ויסין מגיח מסופה של המנהרה אל לופז.
לאחר מכן שניהם רוקדים זה מול זה כשמאחוריהם ניתן למנות 4 רקדני רקע.
בין לבין ניתן לראות קטעים שבהם אפשר לראות את לופז כשהיא ברכבת ביחד עם ויסין ורקדני ליווי נוספים.
הקליפ הועלה ב-10 בנובמבר 2017, לערוץ ה-Vevo של הזמרת, וב-24 השעות הראשונות שלו ביוטיוב צבר הקליפ למעלה מ-3 מיליון צפיות.
Amy Winehouse at the BBC הוא אלבום ההופעה הראשון של הזמרת הבריטית איימי ויינהאוס, אשר יצא לאור ב-13 בנובמבר 2012, למעלה משנה לאחר מותה, תחת חסותה של חברת התקליטים יוניברסל מיוזיק גרופ.
בדומה לאלבום Lioness: Hidden Treasures, גם האלבום הזה יצא לאור בחסות עמותת איימי ויינהאוס.
אלבום ההופעה מכיל שירים שבוצעו בשידור חי על ידי ויינהאוס ב-BBC בין השנים 2004–2009.
עם יציאתו נכנס האלבום אל המקום ה-41 במצעד אלבומי ההיפ הופ\רית'ם אנד בלוז שבארצות הברית.
האלבום איגד בתוכו הופעות רבות מעברה של ויינהאוס, ויצא בפרק זמן של כמעט שנה לאחר מותה בשנת 2011. האלבום זכה לביקורות חיוביות מצד מבקרי המוזיקה, ובשכלול הביקורות באתר מטֵקריטיק צבר האלבום ציון של 64, המעיד על קבלת פנים חיובית בדרך כלל.
Allmusic נתנו לאלבום ארבעה כוכבי זהב מתוך חמישה.
גארי מולולהנד מה-BBC כתב כי האלבום "עומד בתור האלטרנטיבה הטובה ביותר, כי בו ניתן לראות את כישוריה של ויינהאוס בעת הופעה חיה."
מדינהתאריך יציאהפורמטיםחברת תקליטיםארצות הברית13 בנובמבר 2012תקליטוריוניברסל מיוזיק גרופבריטניה19 בנובמבר 2012תקליטוראיילנדמארז CD + DVD
Amy (בעברית: איימי) הוא פסקול של הזמרת-יוצרת איימי ויינהאוס, אשר יצא לאור ב-20 באוקטובר 2015, עבור הסרט באותו השם איימי, שיצא לאחר מותה, וסיקר את החיים שלה.
הפסקול בדומה לשאר אלבומיה, יצא תחת חסותה של חברת התקליטים איילנד רקורדס.
עם יציאתו נכנס הפסקול אל המקום ה-19 במצעד האלבומים הבריטי, וה-7 במצעד האלבומים שבאיטליה.
את הפסקול הפיקו מארק רונסון וסלאם רמי, שלאורך כל הקריירה של ויינהאוס הפיקו וכתבו לה ואיתה שירים רבים.
השירים שנכללו בפסקול בוצעו על ידי ויינהאוס בשנים שבהן הייתה חיה, וחלקם הולחנו מחדש ובוצעו מחדש על ידי אנטוניו פינטו.
באלבום נכללים מיטב להיטיה של הזמרת כגון, שלושת הלהיטים הגדולים ביותר של ויינהאוס "Back to Black", Rehab", ו-"You Know I'm No Good".
הביקורות על הפסקול היו מעורבות, וממטקריטיק, נמסר כי הציון הסופי שלו הוא 59 נקודות מתוך 100. אינדפנדנט העניקו לפסקול שלושה כוכבי זהב מתוך חמישה, NME העניקו לפסקול שלושה וחצי כוכבי זה מתוך חמישה, ופיצ'פורק הפנו כלפי הפסקול ביקורת מעורבת.
הגרדיאן העניקו לפסקול ציון של שלושה כוכבי זהב מתוך חמישה גם כן.
בטקס פרסי גראמי ה-58, זיכה הפסקול את ויינהאוס בפרס גראמי ה-7 שלה, בקטגוריית - "הסרט המוזיקלי הטוב ביותר".
מדינהתאריך יציאהפורמטחברת תקליטיםעולם30 באוקטובר 2015תקליטור • הורדה דיגיטליתאיילנד1 באפריל 2016תקליט
Amy Winehouse: Back to Black (בעברית: "איימי ויינהאוס: בחזרה אל השחור") הוא סרט תיעודי אשר התמקד באיימי ויינהאוס וביצירת אלבומה Back to Black, שהפך במרוצת השנים לאחד מן האלבומים הנמכרים והמצליחים בהיסטוריה.
הסרט מכיל ראיונות שלא פורסמו מעולם וקטעי ארכיון שונים.
הסרט הופק על ידי גיל קאנג.
הסרט יצא לאקרנים ב-2 בנובמבר 2018, על ידי Eagle Vision.
עלילת הסרט ברובה תתמקד ביצירת, הפקת והלחנת האלבום Back to Black.
היא אף תציג בתוכה את הערב האינטימי שהיה בלונדון, בו הייתה ויינהאוס ביחד עם משפחתה, לאחר שזכתה ב-5 פרסי גראמי על האלבום ושיריו.
הערב חל בשנת 2008, והוא היה מעין ערב פרטי בו מרכז העניין היה האלבום, Back to Black.
Amor y Suerte: Exitos Romanticos (בעברית: אהבה ומזל: הצלחות רומנטיות) הוא אלבום האוסף הרביעי של הזמרת גלוריה אסטפן אשר יצא באוקטובר 2004 על ידי סוני מיוזיק.
בכמה מדינות באירופה האלבום יצא תחת השם "Amor y Suerte: The Spanish Love Songs".
בנוסף למהדורה הרגילה לאלבום יצאה מהדורה מורחבת הכוללת DVD עם הופעות חיות.
מהדורה זו הייתה מוגבלת ויצאה בארצות הברית, מקסיקו ואירופה.
האלבום מכיל אוסף של השירים הבולטים בקריירה של אסטפן אך בשפה הספרדית ובנוסף כולל גם שיר חדש.
האלבום הגיע למעמד זהב בארגנטינה וספרד.
במצעד האלבומים הלטיני של בילבורד האלבום לא זכה להצלחה כאשר הגיע למקום ה-23 בלבד ובכללי דורג במספר מדינות מצומצם.
Among Us (בתרגום חופשי לעברית: בינינו; תעתיק: אמונג אס) הוא משחק מרובה משתתפים מקוון, שפותח ופורסם על ידי אולפן המשחקים האמריקאי "InnerSloth" ויצא ב-14 ביוני 2018. המשחק מתרחש בסביבה של חלל שבו כל שחקן מקבל תפקיד.
רוב המשתתפים הם חברי צוות, וחלקם (בין אחד לשלושה) הם רוצחים מתחזים (Impostors).
המטרה של חברי הצוות הרגילים (Crewmates) היא לזהות את המתחזים, לחסל אותם ולבצע משימות ברחבי המפה, ומטרת המתחזים היא להרוג את חברי הצוות מבלי שיזוהו כרוצחים.
המשחק פורסם לראשונה בתאריך 5 ביוני7 2018 וזכה לתשומת לב מועטה במיינסטרים, אך זכה לפופולריות רבה בשנת 2020 לאחר שקודם בידי סטרימרים ידועים באתר Twitch ובהמשך גם ביוטיוב.
Among Us הוא משחק מרובה משתתפים, בו יכולים לשחק בעת ובעונה אחת בין ארבעה ל-15 שחקנים, המשמשים כחברי צוות, ומתוכם מסומנים בין אחד לשלושה שחקנים כמתחזים (Imposters).
שחקנים אלו נבחרים באופן אקראי.
המשחק יכול להתקיים באחת מחמש מפות: חללית, בניין מטה, ספינת אוויר, בסיס כוכב לכת או בסיס כוכב לכת דמוי ג'ונגל נטוש.
על חברי הצוות להשלים משימות ברחבי המפה בצורה של Minigames, הקשורים לתחזוקת מערכות חיוניות במפת המשחק, בהם חיווט מחדש של כבלי חשמל, השמדת אסטרואידים, תדלוק מנוע והעברת כרטיס מזהה.
המתחזים יכולים לשבש מפות, לעבור דרך פתחי אוורור, לזהות מתחזים אחרים ולרצוח חברי צוות.
אם שחקן נהרג או מודח מהמשחק, הוא הופך לרוח רפאים.
רוחות רפאים יכולות לעבור דרך הקירות של מפת המשחק, אבל יכולות לתקשר רק עם רוחות רפאים אחרות.
לכל השחקנים, מלבד רוחות הרפאים, יש שדה ראייה מוגבל שמאפשר לשחקנים להסתתר מעיני שחקנים אחרים ובכך להתחמק מהרוצחים.
חברי הצוות יכולים לנצח אם הם מסיימים את כל המשימות לפני שנרצחו מספיק חברי צוות, או על ידי איתור והוצאת המתחזים מהחללית דרך הצבעות.
לחברי הצוות ישנם 6 תפקידים שונים המשמשים אותם במשחק:
מדען - מסוגל לראות אם שחקנים מתים או עדיין חיים דרך טאבלט המראה את קצב הלב שלהם.
מהנדס - מסוגל לעבור דרך פתחי אוורור שונים במפה כחבר צוות.
רעשן - כאשר הוא מת, הוא משמיע אזעקה ומתריע לשאר השחקנים על מיקום הגופה.
גשש - מסוגל לעקוב אחרי בן אדם אחד ספציפי שהוא בוחר ברחבי המפה.